ધીરુબહેને જોયું છે કે લગ્નનાં પાંત્રીસ પાંત્રીસ વર્ષના વહાણા વહી ગયા હોવા છતાં પોતાના જ ઘરમાં વહેલી સવારથી રાત સુધી ઘર આખાનું કામ હોંશે હોંશે કર્યા કરીને ‚બધાને મનપસંદ વાનગી થાળમાં પીરસીને આપ્યા પછી પોતે તો નાનકડી થાળી હાથમાં આવે તો થાળી‚ નહીં તો તાસક‚ છીબું જે રસોઈના કામમાં વપરાયું હોય તે લઈને જેમ તેમ લૂખૂંપાખું ‚વાસી− ટાઢું જલદી જલદી એક્લી બેસીને જાણે પેટમાં ઓરી દે છે.